ส่วนที่ 2: บริษัทที่ออกหลักทรัพย์

การจัดตั้งบริษัท และประวัติความเป็นมา

บริษัทสามารถเทลคอม จำกัด (มหาชน) ตั้งอยู่ที่ เลขที่ 99/7 อาคารซอฟท์แวร์ปาร์ค ชั้น 29
ถนนแจ้งวัฒนะ แขวงคลองเกลือ เขตปากเกร็ด นนทบุรี 11120 โทรศัพท์ 502-6088-9 โทรสาร
502-6605 ก่อตั้งขึ้นเมื่อวันที่ 18 กรกฏาคม 2529 ด้วยทุนจดทะเบียน 5 ล้านบาท
เป็นหุ้นสามัญจำนวน 50,000 หุ้น มูลค่าที่ตราไว้หุ้นละ 100 บาท ปัจจุบันมีทุนจดทะเบียน 520
ล้านหุ้น เป็นหุ้นสามัญจำนวน 52 ล้านหุ้น มูลค่าตราไว้หุ้นละ 10 บาท ทุนชำระแล้วทั้งสิ้น 520
ล้านบาท โดยมีวัตถุประสงค์ในการดำเนินธุรกิจการให้บริการระบบสื่อสารโทรคมนาคมผ่านดาวเทียม
โดยโครงการระยะแรกที่ได้เริ่มต้นคือการประมูลงานติดตั้งระบบสื่อสารผ่านดาวเทียมที่สนามบิน 4
แห่งคือ กรุงเทพ หาดใหญ่ อุบลราชธานี
และเชียงใหม่ในการจัดตั้งนั้นมีผู้เริ่มก่อการตั้งบริษัทตามหนังสือบริคณฑ์สนธิจำนวนทั้งสิ้น 7 ท่าน คือ

1) นายเชิดชัย วิไลลักษณ์

2) นางศิริเพ็ญ วิไลลักษณ์

3) นายธวัชชัย วิไลลักษณ์

4) นายธนานันท์ วิไลลักษณ์

5) นางสาวพรพิมล วิไลลักษณ

6) นางสาวสุกัญญา วิไลลักษณ์

  7) นายเดชา ตั้งพิรุฬห์ธรรม

การเปลี่ยนแปลงและพัฒนาการที่สำคัญตั้งแต่ ปี 2536 - ปัจจุบัน

ปี 2536 จัดตั้งสถานีบริการเพิ่มอีก 4 แห่งคือสถานีบริการจังหวัดสุราษฎร์ธานี (มิถุนายน)
จังหวัดอุดรธานี (กรกฏาคม) จังหวัดนครสวรรค์และจังหวัดระยอง (กันยายน)

ปี 2537 เปลี่ยนสัญญาการเช่าช่องสัญญาณดาวเทียมจากดาวเทียมปาลาปา มาเป็นดาวเทียมไทยคม
โดยเริ่มใช้ในวันที่ 16 ตุลาคม 2537 โดยค่าใช้จ่ายในการปรับเปลี่ยนดาวเทียมทั้งหมดบริษัท
ชินวัตรแซทเทลไลท์ จำกัด (มหาชน) เป็นผู้รับผิดชอบทั้งสิ้น

ปี 2538
ได้รับอนุมัติจากกรมไปรษณีย์โทรเลขให้มีการเปลี่ยนแปลงเงื่อนไขที่ได้รับอนุญาตให้เป็นสัมปทานแบบ
BTO (Build Transfer Operate) ซึ่งมีผลทำให้บริษัทสามารถรับ-ส่งข้อมูล ภาพ
และเสียงผ่านดาวเทียมได้ โดยมีอายุสัมปทาน 22 ปี เริ่มตั้งแต่วันที่ 1 มิถุนายน 2538 ถึงวันที่ 31
พฤษภาคม 2560

ปรับโครงสร้างการถือหุ้นของ “บริษัท สามารถคอมมิวนิเคชั่น เซอร์วิส จำกัด”
โดยบริษัทสามารถเทลคอม จำกัด ซื้อหุ้นจากผู้ถือหุ้นเดิมในราคาที่ตราไว้ซึ่งเป็นราคาที่เหมาะสม
เนื่องจากในขณะนั้นเป็นบริษัทที่จัดตั้งขึ้นมาเพื่อให้บริการทางเทคนิคแก่ บริษัท สามารถเทลคอม
จำกัดเท่านั้น ทำให้มีสัดส่วนการถือหุ้นเท่ากับ ร้อยละ 99.94 ของทุนจดทะเบียน 1 ล้านบาท
แบ่งเป็นหุ้นสามัญจำนวน 10,000 หุ้น มูลค่าที่ตราไว้หุ้นละ 100 บาท
โดยบริษัทนี้ยกระดับมาจากหน่วยงานวิศวกรรมบริการ (Engineering Services Division)
ในปี 2534 โดยมีวัตถุประสงค์เพื่อให้บริการด้านการติดตั้ง ซ่อมบำรุง อุปกรณ์สื่อสารดาวเทียม

ทำการจัดตั้งสถานีบริการเพิ่มอีก 2 แห่งคือสถานีบริการจังหวัดอุบลราชธานี (ตุลาคม)
และจังหวัดภูเก็ต (กันยายน)

บริษัทได้มีการเปลี่ยนแปลงโครงสร้างการถือหุ้น เพื่อให้มีประสิทธิภาพในการบริหารงานมากขึ้น
โดยมีรายละเอียดต่อไปนี้

  1) บริษัท เทลสตรา อินเตอร์เนชั่นแนล จำกัด
  ซึ่งเป็นบริษัทร่วมทุนกับรัฐบาลของประเทศออสเตรเลีย ได้ขายหุ้นทั้งหมด
  ซึ่งในขณะนั้นมีราคาที่ตราไว้เท่ากับ 100 บาท ซึ่งคิดเป็นสัดส่วนเท่ากับร้อยละ 40 ให้กับบริษัท
  สามารถคอร์ปอเรชั่น จำกัด (มหาชน) ในราคาหุ้นละ 160
  บาทซึ่งมีผลให้สัดส่วนการถือหุ้นของบริษัท สามารถคอร์ปอเรชั่น จำกัด (มหาชน) ในบริษัท
  สามารถเทลคอม จำกัด เป็นร้อยละ 85 ของทุนจดทะเบียน
  ทั้งนี้ผลกระทบจากเหตุการณ์ดังกล่าวต่อการดำเนินธุรกิจของบริษัททำให้บริษัทเกิดความคล่องตัวในการบริหารงานมากขึ้น
  และบริษัทก็มีเทคโนโลยีเป็นของตนเองแล้ว

2) บริษัท แจรงเจอร์ จำกัด ได้ขายหุ้นจำนวน 2.8 ล้านหุ้น มีราคาที่ตราไว้มูลค่าหุ้นละ 10 บาท
ซึ่งคิดเป็นสัดส่วนร้อยละ 7 ให้แก่กลุ่มผู้ถือหุ้นรายย่อยในประเทศที่สนใจจะลงทุนในราคาหุ้นละ 40
บาท

3) บริษัท สามารถคอร์ปอเรชั่น จำกัด (มหาชน) ได้ขายหุ้นจำนวน 4 ล้านหุ้นหรือคิดเป็นร้อยละ
10 ของทุนจดทะเบียนทั้งหมดของบริษัท สามารถเทลคอม จำกัด ให้แก่ บริษัท อเมริกัน
อินเตอร์เนชั่นแนล แอสชัวร์รัน จำกัด (มหาชน) เพื่อวัตถุประสงค์ในการร่วมลงทุน ด้วยราคาหุ้นละ
82.50 บาท ทำให้สัดส่วนการถือหุ้นของบริษัท สามารถคอร์ปอเรชั่น จำกัด (มหาชน)
ลดลงเป็นร้อยละ 75 ของทุนจดทะเบียน

4) บริษัท สามารถคอร์ปอเรชั่น จำกัด (มหาชน) ได้ขายหุ้นจำนวน 0.6
ล้านหุ้นซึ่งมีมูลค่าที่ตราไว้หุ้นละ 10 บาท มีมูลหรือคิดเป็นร้อยละ 1.5 ของทุนจดทะเบียนทั้งหมดของ
บริษัท สามารถเทลคอม จำกัด ให้แก่ บริษัท เรนโบว์ โกลเบิล โฮลดิ้ง จำกัด
เพื่อวัตถุประสงค์ในการร่วมทุน ในราคาหุ้นละ 85 บาท มีผลให้สัดส่วนการถือหุ้นของบริษัท
สามารถคอร์ปอเรชั่น จำกัด (มหาชน) ลดลงเหลือร้อยละ 73.5 ของทุนจดทะเบียน

วันที่ 14 พฤศจิกายน 2538 ได้ทำการจัดตั้ง “บริษัท พอสเน็ท จำกัด”
ขึ้นโดยเป็นการถือหุ้นของบริษัท สามารถเทลคอม จำกัด ในสัดส่วนร้อยละ 99.99
ด้วยทุนจดทะเบียนเริ่มแรก 50 ล้านบาท โดยแบ่งเป็นหุ้นสามัญจำนวน 5 ล้านหุ้นมูลค่าที่ตราไว้หุ้นละ
10 บาท โดยมีวัตถุประสงค์เพื่อดำเนินธุรกิจทางด้านการโอนเงิน ผ่านระบบอิเล็คทรอนิค
และการบริการจ่ายเงิน ณ จุดขาย (Electronic Fund Transfer/Point of Sales
Network)

เพื่อให้สอดคล้องกับวัตถุประสงค์ของบริษัทที่จะเพิ่มทุนโดยการเสนอขายหุ้นสามัญแก่ประชาชนทั่วไป
บริษัท สามารถเทลคอม จำกัด จึงได้จดทะเบียนแปรสภาพเป็นบริษัทมหาชนจำกัด เมื่อวันที่ 16
พฤศจิกายน 2538 โดยเปลี่ยนชื่อเป็น “บริษัท สามารถเทลคอม จำกัด (มหาชน)” ทะเบียนเลขที่
บมจ. 586

วันที่ 21 ธันวาคม 2538 ได้ทำการจัดตั้ง “บริษัท ไทยเทรดเน็ท จำกัด” ขึ้นโดยเป็นการถือหุ้น
บริษัท สามารถเทลคอม จำกัด (มหาชน) ในสัดส่วนร้อยละ 99.99 ด้วยทุนจดทะเบียนเริ่มแรก 50
ล้านบาท โดยแบ่งเป็นหุ้นสามัญจำนวน 5 ล้านหุ้น มูลค่าที่ตราไว้หุ้นละ 10 บาท
โดยมีวัตถุประสงค์เพื่อดำเนินธุรกิจทางด้านการแลกเปลี่ยนข้อมูลด้วยระบบอิเล็คทรอนิค
(Electronic Data Interchange)

ปี 2539 บริษัท สามารถเทลคอม จำกัด (มหาชน) ได้เสนอขายหุ้นเพิ่มทุนจำนวน 12 ล้านหุ้น
ในระหว่างวันที่ 21-25 มิถุนายน 2539 โดยแสดงเงินที่ได้รับเป็นค่าหุ้นรับล่วงหน้า จำนวน 518.4
ล้านบาทในส่วนของผู้ถือหุ้น และบริษัทได้จดทะเบียนทุนชำระแล้วเป็น 520 ล้านบาท เมื่อวันที่ 19
กรกฎาคม 2539

วันที่ 19 กันยายน 2539 บริษัท สามารถคอมมิวนิเคชั่น เซอร์วิส จำกัด
ได้เซ็นสัญญาโครงการโทรศัพท์สาธารณะทางไกลชนบท (โครงการที่ 1)
กับองค์การโทรศัพท์แห่งประเทศไทย โดยการติดตั้งโทรศัพท์ให้กับ 1,475 หมู่บ้าน หมู่บ้านละ 2
เลขหมายพร้อมทั้งทำการซ่อมบำรุงอุปกรณ์สื่อสารให้องค์การโทรศัพท์แห่งประเทศไทยเป็นเวลา 10
ปี

ปี 2540 วันที่ 1 เมษายน 2540 บริษัท สามารถคอมมิวนิเคชั่น เซอร์วิส จำกัด
ได้เซ็นสัญญาโครงการโทรศัพท์สาธารณะทางไกลชนบท (โครงการที่ 2)
กับองค์การโทรศัพท์แห่งประเทศไทย โดยการติดตั้งโทรศัพท์ให้กับ 1,970 หมู่บ้าน หมู่บ้านละ 2
เลขหมาย พร้อมทั้งทำการซ่อมบำรุงอุปกณ์สื่อสารให้องค์การโทรศัพท์แห่งประเทศไทยเป็นเวลา 9 ปี
6 เดือน

  วันที่ 12 พฤศจิกายน 2540 บริษัท สามารถคอมมิวนิเคชั่น เซอร์วิส จำกัด
  ได้ทำการเพิ่มทุนจดทะเบียนบริษัท จาก 10 ล้านบาท เป็น 500 ล้านบาท
  เพื่อใช้ลงทุนในโครงการโทรศัพท์สาธารณะทางไกลชนบท (โครงการที่ 1 และ 2) โดยบริษัท
  สามารถเทลคอม จำกัด (มหาชน) เป็นผู้จองซื้อหุ้นสามัญเพิ่มทุนใหม่จำนวนทั้งสิ้น 4,900,000
  หุ้น ในราคาหุ้นละ 100 บาท แต่เพียงผู้เดียว

ปี 2541 บริษัท สามารถคอมมิวนิเคชั่น เซอร์วิส จำกัด
ได้ทำการติดตั้งและส่งมอบโครงการโทรศัพท์สาธารณะทางไกลชนบท (โครงการที่ 1 และ 2)
ให้กับองค์การโทรศัพท์แห่งประเทศไทยแล้วเสร็จตามสัญญาที่ได้ลงนามร่วมกันไว้ในปี 2539 และ
2540 รวมทั้งสิ้น 3,445 หมู่บ้าน หรือคิดเป็น 6,890 เลขหมาย

ปี 2542 บริษัท สามารถคอมมิวนิเคชั่น เซอร์วิส จำกัด ได้รับการสนับสนุนวงเงินสินเชื่อจาก Bank
of America โดยการปรับเปลี่ยนเงินกู้ระยะสั้น จำนวน 420 ล้านบาท เป็นเงินกู้ระยะยาว 5 ปี

วันที่ 20 กันยายน 2542 บริษัท พอสเน็ท จำกัด ได้ทำการเพิ่มทุนจดทะเบียนบริษัท จาก 50
ล้านบาท เป็น 70 ล้านบาท เพื่อใช้ลงทุนในเครือข่ายการโอนเงินอิเล็กทรอนิกส์ โดยบริษัท
สามารถเทคคอม จำกัด (มหาชน) เป็นผู้จองชื่อหุ้นสามัญเพิ่มทุนใหม่จำนวนทั้งสิ้น 2,000,000 หุ้น
ในราคา 10 บาท แต่เพียงผู้เดียว

ปี 2543 กลุ่มบริษัท สามารถเทลคอม จำกัด (มหาชน) ได้ทำการพัฒนาการให้บริการสื่อสารข้อมูล
ความเร็วสูง โดยจัดตั้งบริษัท สามารถบรอดแบนด์ เซอร์วิสเซส จำกัด
ในการให้บริการสื่อสารข้อมูลผ่านข่ายสายท้องถิ่น (DSL : Digital Subscriber Line)
โดยมีทุนจดทะเบียน 221
ล้านบาทและได้เซ็นสัญญาเชื่อมโยงโครงข่ายกับองค์การโทรศัพท์แห่งประเทศไทย มีอายุสัญญา 15 ปี

บริษัท พอสเน็ท จำกัด ได้เข้าร่วมทุนกับ กลุ่มบริษัท CIPAS จากประเทศมาเลเซีย
ให้บริการเกี่ยวกับ Secured E-Payment Gateway โดยมีการจัดตั้งบริษัท สามารถไอพาส จำกัด
โดยมีสัดส่วนการถือหุ้น 51% : 49% ตามลำดับ ซึ่งคาดว่าจะทำรายได้ในปีนี้

ปี 2544 เริ่มให้บริการ DSL (Digital Subscriber Line) และ Secured E-Payment
Gateway